তারেক রহমানের ‘সংকেত পেয়ে’ নির্বাচনী মাঠে এমরান চৌধুরী তারেক রহমানের ‘সংকেত পেয়ে’ নির্বাচনী মাঠে এমরান চৌধুরী – Nonditosylhet
বুধবার, ২৩ অক্টোবর ২০১৯, ০৬:৩৩ অপরাহ্ন
তারেক রহমানের ‘সংকেত পেয়ে’ নির্বাচনী মাঠে এমরান চৌধুরী
রবিবার, ২ সেপ্টেম্বর, ২০১৮ ১০:১৩ অপরাহ্ণ
নন্দিত সিলেট:সিলেট জেলা বিএনপি’র সাংগঠনিক সম্পাদক ও জেলা ছাত্রদলের সাবেক সভাপতি এমরান আহমদ চৌধুরী সিলেট-৬ (গোলাপগঞ্জ-বিয়ানীবাজার) আসনের প্রার্থীতা ঘোষণা করেছেন।
রোববার গোলাপঞ্জের একটি রেস্টুরেন্টে সাংবাদিকদের সাথে শুভেচ্ছা বিনিময়ে এ প্রার্থীতা ঘোষণা করেন তিনি। এমরান আহমদ চৌধুরী বলেন , আমি তারেক রহমানের সংকেত পেয়েই নির্বাচনী মাঠে কাজ করছি। বন্যা ও খরাসহ প্রকৃতিক দুর্যোগে সব সময় আমি এলাকার মানুষের পাশে ছিলাম এবং আগামীতে থাকবো। এলাকার জনগণকে নিয়ে আমি এই দু’উপজেলায় উন্নয়ন করতে চাই।
তিনি আরো বলেন, আমি আশা করছি আমার দল আমাকে আমার পূর্বের ও বর্তমান কার্যক্রম বিবেচনা করে আমাকে আগামী সংসদ নির্বাচনে সিলেট-৬ আসনের প্রার্থী হিসেবে দলীয় প্রতীকে মনোনীত করবে। তার পরও দলীয় নেতারা যদি অন্য কাউকে মনোনীত করেন তাহলে আমি দলীয় স্বার্থে নিজে সরে গিয়ে তাকে সমর্থন জানাবো।
তিনি বলেন, ২০ দলীয় জোট যদি অন্য কাউকে মনোনয়ন দেয় জোটের স্বার্থে আমি তাকে সমর্থন জানাবো। তবে সিলেট-৬ আসনে বিএনপি প্রার্থী দলীয় প্রতিকে (ধানের শীষ) নির্বাচনের সুযোগ পাবো বলে আমরা আশাবাদী।
এসময় উপস্থিত ছিলেন সিলেট জেলা বিএনপির উপদেষ্টা আতাউর রহমান উতু,এম সিরাজুল ইসলাম, নজরুল আলম লিলন, আব্দুল মালিক লাল, জেলা বিএনপির কার্যনির্বাহী সদস্য হাসান এমাদ চৌধুরী, গোলাপগঞ্জ উপজেলা বিএনপির সভাপতি ডা. আব্দুল গফুর, গোলাপগঞ্জ পৌর বিএনপির সাধারণ সম্পাদক নজরুল ইসলাম, ফুলবাড়ী ইউনিয়ন বিএনপির সভাপতি গোলাম আযম সাইস্তা, সাধারণ সম্পাদক নজরুল ইসলাম, গোলাপপগঞ্জ সদর ইউনিয়ন বিএনপি সভাপতি আব্দুল জলিল সেলিম, ফুুলবাড়ী ইউপির সাবেক চেয়ারম্যান এড. মামুন আহমদ রিপন, গোলাপগঞ্জ উপজেলা শহীদ জিয়া পরিষদ সাধার সম্পাদক জয়নাল আবেদীন মাষ্টার, হেতিমগঞ্জ বাজার বণিক সমিতির সভাপতি কামাল উদ্দিন খাঁন সেলিম, গোলাপগঞ্জ পৌর জাসাস’র সভাপত অলিউর রহমান খাঁ, সাধারণ সম্পাদক ফয়েজ আহমদ, সাংগঠনিক সম্পাদক রাসেল গাজী, ছাত্রদল নেতা আব্দুল আজিজ মুন্না, বাবর আহমদ, মুর্শেদ চৌধুরী, নাঈম চৌধুরী, ফয়সল আহমদ, জাকির চৌধুরী, আফজাল আহমদ, সাদ্দাম হোসেন, বাবলু আহমদ, হাসান আহমদ প্রমুখ।
ঢাকা-সিলেট মহাসড়কে ছিনতাই রোধে ঝোপঝাড় পরিষ্কার